[43% OFF] [POPULAR] 2020 Casual Color Spliced Pouch Pocket Hoodie In PINK | ZAFUL United Kingdom
Dye HoodiesBlack Tie DyeFashion HoodiesSky Blue HoodieHoodie And SweatshirtOmbre HoodieDog HoodieMens Raglan Klubrugby-reuse sal aarde laat dreun | Netwerk24
Deur Christiaan Cloete 06 Februarie 2019 06:00
Die aarde sal dreun wanneer klubrugbyspanne Saterdag (09/02) na Kimberley opruk vir Kimberley-rugbyklub se rugbydag. Hier duik Kimberley-rugbyklub se agtsteman, Deon Carney, oor die doellyn tydens ’n wedstryd teen Upington-dorp verlede jaar. Foto: Christiaan Cloete
Van die land se beste klubrugbyspanne sal Saterdag (09/02) die aarde onder hul voete laat dreun wanneer hulle mekaar die stryd aansê ten tyde van die Kimberley-rugbyklub se rugbydag in die Diamantstad.
Pieter Streak, een van die Kimberley-rugbyklub se afrigters, voorspel dat vanjaar se seisoen op ’n hoë noot sal afskop.
Met ’n paar van die land se beste klubrugbyspanne wat teen mekaar sal meeding, kan besoekers rugby van die boonste rak verwag.
Spanne soos die Bloemfontein Polisie-rugbyklub (verlede jaar se Vrystaat-klubkampioen), Roodepoort-rugbyklub (naaswenner van die Goue Leeus-rugbyunie se Pirates-uitdaagreeks van 2018), Sishen-rugbyklub (wenner van die Griekwa-superliga vir rugbyklubs), Kimberley-rugbyklub (naaswenner van verlede jaar se Griekwa-superliga vir rugbyklubs), Welkom Dorp-rugbyklub (Griffon-klubkampioene), Bloem Collegians en die Barbarians (’n span wat uit oud-Griekwa-spelers en plaaslike talent van Kimberley bestaan) sal almal op die rugbydag te siene wees.
Die rugbydag word op die Kimberley-rugbyklub se tuisveld by Vleissentraal-park by Moorestraat 6 aangebied.
Die hekke maak om 11:00 oop en toegang kos R20.
Om 12:45 pak Bloem Collegians die Barbarians van Kimberley.
Bloemfontein Polisie-rugbyklub pak Roodepoort-rugbyklub om 14:22.
Een van die hoogtepunte vir plaaslike rugbyondersteuners sal wees wanneer Kimberley-rugbyklub die manne van Welkom Dorp-rugbyklub aanvat.
Laaste, maar nie minste nie, is daar ’n wedstryd tussen Sishen-rugbyklub en Roodepoort-rugbyklub.
Daar sal ’n biertent wees en DJ Ready T sal toeskouers vermaak.
Bel Streak by 079-519-9225 vir meer inligting.